text: У першым семестры іх будзе чатыры — “Сястрынская справа і маніпуляцыйная тэхніка”, “Сястрынская справа” — у тэрапіі, хірургіі і педыятрыі. І ўжо з другога семестра пачнецца вывучэнне тых практыка-арыентаваных дысцыплін, з якімі раней знаёміліся на другім курсе.
  Унікальнасць медкаледжу надае спецыяльнасць “Лячэбны масаж”, дзе вучацца інваліды па зроку. Такую падрыхтоўку пачалі ў Гродне ў 1993 годзе, і да гэтага часу Гродзенскі медыцынскі каледж — адзіная ў краіне ўстанова адукацыі, дзе дапамагаюць атрымаць прафесію і сацыялізацыю маладым людзям з усёй Беларусі. І не толькі выпускнікам школ, здараюцца выпадкі, калі вучыцца пачынаюць зусім дарослыя людзі, якія страцілі зрок. Каледж дае ім шанс атрымаць новую прафесію.
  Штогод на гэтую спецыяльнасць набіраюць 25 чалавек. У навучанні прымяняюцца адаптаваныя методыкі. Выкладчыкі каледжа ў свой час вучыліся ў калег з Расіі, Польшчы і Францыі. А сёння ўжо самі вучаць іншых — на базе каледжа не раз праводзіліся навукова-практычныя канферэнцыі.
  У новым навучальным годзе медыцынскую справу ў Гродзенскім дзяржаўным медыцынскім каледжы пачнуць вывучаць 235 навучэнцаў. А сёння яны яшчэ толькі выбіраюць свой прафесійны шлях. І, можа, такое знаёмства, як у гэтых школьнікаў, стане вырашальным.